projecte-aina/catalan_government_crawling huggingface dataset:
L' ECSEL JU ( Electronics Components and Systems for European Leadership Joint Undertaking) és una associació entre els sectors públic i privat per a l'àrea dels components i sistemes electrònics que té la missió de contribuir a mantenir Europa a l'avantguarda de la tecnologia per assegurar el desenvolupament essencial de cada ciutadà, empresa i nació en el món contemporani i en el futur.
Per tant, el programa busca noves tecnologies que contribueixin a augmentar la competitivitat, crear nous llocs de feina i que donin suport al creixement econòmic.
L'ECSEL JU obre tres convocatòries concurrents el 2019:
Les dues primeres convocatòries apunten al reforçament de la competitivitat industrial, recolzant el creixement de les associacions existents i/o el foment de noves associacions sobre tecnologies que ja són a un nivell de maduresa tecnològica (TRL) més alt.
Els resultats esperats són línies pilot, plataformes obertes, i el desenvolupament de productes innovadors.
La tercera convocatòria donarà suport a les iniciatives Health.E, que promouen les iniciatives desenvolupades per l'ECSEL i altres programes de tota la cadena de valor en l'àmbit de la salut, des de components i sistemes fins als usuaris finals i els seus productes.
El Ministeri d'Energia, Turisme i Agenda Digital (MINETAD) és l'autoritat estatal d'aquest fons, i crida als participants següents:
S'obren noves oportunitats de finançament per a investigadors i innovadors en el treball per construir un internet millor gràcies a aquesta convocatòria d'Horizon 2020.
A través d'un procés àgil i flexible, les Accions de Recerca i Innovació (RIA) del Next Generation Internet (NGI) donen suport a actors externs de destacats grups d'investigació acadèmica, iniciatives d'alta tecnologia i pimes, en el seu treball sobre temes específics que contribueixen a evolucionar cap a un Internet més obert, segur i inclusiu.
Els fons es destinaran mitjançant cicles curts de recerca orientats a les idees més prometedores.
Cadascun dels projectes seleccionats perseguirà els seus propis objectius, mentre que els RIA NGI proporcionaran la lògica i la visió del programa, el suport tècnic necessari, així com el coaching i la tutoria, perquè la recopilació de projectes contribueixi a un important avanç de la recerca i la innovació en el domini del NGI.
La proposta es centrarà en investigacions, idees i tecnologies avançades vinculades a casos d'ús rellevant i que es puguin introduir ràpidament al mercat i a la societat.
Tanmateix, aplicacions i serveis innovadors sense un component de recerca no estaran coberts per aquest model.
Les convocatòries NGI obertes estan classificades en quatre grups
La present convocatòria busca finançar projectes que estudiïn el rendiment d'una selecció de: dissenys d'edificis bioclimàtics, tècniques i materials de construcció africans i europeus.
L'objectiu és determinar com podrien ser utilitzats per incrementar l'eficiència energètica, la qualitat de vida i la sostenibilitat.
Les actuacions han d'incrementar el coneixement sobre els beneficis de l'ús de dissenys d'edificis bioclimàtics, materials locals i tècniques de construcció adequats per a contextos locals.
Les propostes han de promoure innovacions en el camp bioclimàtic, per permetre l'adaptació de materials i tècniques locals al disseny actual de l'edifici i pràctiques de construcció i estils de vida.
S'haurà d'incloure la tècnica de maximització de la refrigeració passiva, la ventilació passiva, els guanys de la llum natural i la idoneïtat per a condicions climàtiques locals específiques (per exemple, pluges fortes).
Les propostes també hauran d'investigar com es podrien establir o millorar les cadenes de subministrament sostenibles dels materials locals per afrontar els ritmes ràpids de la construcció, contribuint al suport de les empreses locals.
Així mateix, hauran de fomentar l'intercanvi i l'aprenentatge mutu entre els grups d'interès europeus i africans (responsables polítics, arquitectes, auditors, empreses privades del sector de la construcció) per a una millor regulació i posada en pràctica dels enfocaments bioclimàtics de construcció localment adaptats.
Les propostes de projectes haurien d'incloure les següents activitats:
Tot i que el pressupost per aquesta convocatòria és de 1 milió d'euros hi ha la possibilitat de cofinançar projectes amb més pressupost.
Les propostes de projectes hauran de comptar com a mínim un soci africà (al documents de la convocatòria s'inclou la llista de països africans).
Aquesta convocatòria està finançada pel programa de recerca Horizon 2020.
El projecte LIAISON està posant en marxa un concurs amb l'objectiu de buscar iniciatives innovadores i inspiradores de l'agricultura, la silvicultura i la cadena de subministrament agroalimentari.
Els sectors de l'agricultura, la silvicultura i el processat d'aliments necessiten amb urgència solucions innovadores per afrontar els grans reptes econòmics i ambientals que se'ls plantegen.
A través d'aquest concurs, l'objectiu és trobar i recompensar els millors exemples de col·laboració que han portat a aquest tipus de solucions innovadores a Europa.
Un jurat d'experts seleccionarà quinze Ambaixadors d'Innovació Rural per rebre reconeixement internacional, oportunitats de networking, material promocional personalitzat i la invitació a unir-se a una prestigiosa cerimònia de lliurament a la tardor de 2019.
Tots els Ambaixadors de la Innovació Rural també rebran una pel·lícula sobre el seu projecte.
L'Associació Europea d'Innovació per a la Productivitat i la Sostenibilitat Agrícola (EIP-AGRI) va ser llançada per la Comissió Europea el 2012, amb l' enfocament d'innovació interactiva com a concepte principal.
El projecte LIAISON funciona en els grups operatius EIP-AGRI i els projectes multisectorials d'Horizon 2020.
L'agència executiva per a la petita i mitjana empresa (EASME) busca realitzar un contracte de serveis per a la provisió d'un mecanisme d'assistència que pugui oferir suport, assessorament tècnic i la realització d'estudis per la posada en marxa de l'Ordenació del espai marítim.
Les principals categories de serveis a cobrir són:
Aquest contracte està finançat per el Fons Europeu Marítim i de la Pesca (FEMP) que té com a objectiu principal fomentar una pesca i una aqüicultura competitives, mediambientalment sostenibles, econòmicament viables, i socialment responsables.
Les empreses espanyoles que participen en projectes de recerca i desenvolupament i que hagin estat seleccionades pels òrgans de govern de l'acció ERA-NET COFUND WaterWorks2017 a la convocatòria 2017-18 podran ser beneficiaris dels ajuts a càrrec del CDTI i del programa de recerca Horizon 2020.
Water Works és l'ERA Net sobre gestió sostenible de l'aigua.
Les ERA-NETs són xarxes europees d'agències públiques dedicades al finançament d'R+D+I a nivell nacional/regional, que compten amb el suport de la Comissió Europea i que tenen l'objectiu d'afavorir la coordinació dels programes d'investigació i desenvolupament dels estats europeus i mobilitzar recursos.
EIT Food busca quatre xarxes de consorcis/innovacions en cinc organitzacions que operin al mateix país (organització científica, comerciant, productor d'aliments, startups i organització no governamental) que participaran a l'activitat EIT Food RIS Consumer Engagement Labs a Lituània, Polònia, Portugal i Espanya.
Com a Comunitat de Coneixement i Innovació (KIC) de l'Institut Europeu d'Innovació i Tecnologia (EIT), EIT Food connecta socis d'empreses líders, universitats i centres de recerca d'arreu d'Europa, centrant-se en els recursos del sistema alimentari europeu, que fomenta la confiança dels consumidors i millora la salut global.
EIT Food RIS Consumer Engagement Labs és una activitat implementada pels socis EIT Food el 2019 i liderat per la Universitat de Varsòvia.
Els Laboratoris d'implicació del consumidor són sessions de co-creació prèviament competitives dutes a terme per un grup de consumidors, seleccionat en funció de criteris de segmentació específics, en un lloc físic conjunt i limitat en el temps, centrat en la ideació/desenvolupament de nous conceptes de producte.
El desenvolupament de la metodologia del laboratori està coordinat per la Universitat de Varsòvia amb la participació de socis industrials i acadèmics.
El 2019, els laboratoris seran pilotats a Polònia, Lituània, Portugal i Espanya, involucrant a consumidors.
La metodologia interactiva de Labs utilitzarà jocs per implicar els consumidors, estimular la creativitat i fomentar l'acceptació de nous productes i propostes de millora.
La present convocatòria llançada per EIT Food Co-Location Centers (CLC) té com a objectiu seleccionar consorcis.
El 2019, els sotscontractistes es beneficiaran del finançament per dur a terme les tasques i implementar les seves obligacions contractuals.
Els participants a aquesta crida poden ser, organitzacions científiques, productors, startups, i organitzacions no governamentals.
La Comissió Europea ha finançat un nou servei per proporcionar assessorament professional especialitzat a les universitats europees i les organitzacions d'investigació pública.
Així, IP Booster, és un servei per a equips de recerca pública que busquen valorar els seus resultats d'investigació.
Els experts examinaran el cas i guiaran la millor estratègia de propietat intel·lectual per a l'organització pública de recerca, sense cap cost i amb el suport de la Comissió Europea.
Els serveis, per tant, ajudaran als equips de recerca a:
Els criteris d'elegibilitat són els següents:
Els serveis de suport IP estaran disponibles fins al desembre de 2021.
La Secretaria d'Universitats i Recerca ha publicat la convocatòria per a la realització de projectes cooperatius de creació, construcció, adquisició i millora d'equipaments i plataformes científiques i tecnològiques compartides per a l'any 2019.
Aquesta convocatòria s'adreça a universitats del sistema universitari de Catalunya, centres de recerca, parc científics i tecnològics, i totes aquelles institucions sense finalitat de lucre, tant de titularitat pública com privada, que tinguin com a activitat principal la recerca i la innovació, o que tinguin la consideració d'agents d'execució de la recerca.
Per a cada projecte hi ha d'haver un mínim de tres entitats: una entitat beneficiària i dues participants.
L'aportació mínima al projecte serà del 10 % de l'aportació de l'entitat majoritària, entenent com a tal aquella que aporti l'import més elevat.
El finançament del projecte es podrà completar amb finançament privat.
L'entitat beneficiària i les entitats participants han de formalitzar un conveni de col·laboració per tal de regular la relació entre elles en el marc de l'execució del projecte i la posterior explotació dels equips i les plataformes objecte de subvenció.
Es valoraran, entre altres aspectes, la rellevància cientificotècnica de l'objecte principal del projecte, la multidisciplinarietat, la capacitat del projecte per millorar el posicionament estratègic, científic i tecnològic de l'entitat beneficiària i les participants, i la col·laboració amb altres organismes.
La present convocatòria està cofinançada pel programa FEDER en el marc del seu Programa Operatiu FEDER (2014-2020) amb un 50% de cofinançament.
En convocatòries anteriors, van resultar seleccionats:
Els premis RegioStars són una competició anual, organitzada per la DG REGIO, que pretén identificar bones pràctiques en desenvolupament regional i destacar projectes innovadors amb finançament europeu que poden resultar inspiradors per a altres regions.
- Promocionar la transformació digital
- Combatre la pobresa i les desigualtats
- Modernitzar els serveis de salut
Les sol·licituds les ha de presentar el director del projecte amb el suport de l'autoritat de gestió que va donar el finançament europeu (FEDER, Fons de cohesió, FSE, IPA o ENI).
Cada categoria tindrà un guanyador i a banda hi haurà el premi del públic.
Els premis s'entregaran durant la Setmana Europea de les Regions i les Ciutats.
L'objectiu general del contracte serà donar suport a l'anàlisi econòmic de les polítiques mediambientals.
A més haurà de proporcionar suport analític per a una millor reglamentació.
Aquest contracte cobrirà qüestions que puguin sorgir i que fins ara no estiguin previstes en les següents àrees:
La durada del contracte es de 48 mesos sense possibilitat de renovació.
Aquesta licitació busca recopilar les bones pràctiques en la contractació pública socialment responsable i el llançament d'una campanya de divulgació/comunicació sobre la contractació pública socialment responsable.
Aquest contracte està finançat pel programa de Competitivitat de les Empreses i Pimes (COSME) un programa de finançament europeu adreçat a millorar el creixement i l'ocupació a la UE.
El Consell Europeu d'Innovació (EIC en anglès) de la Comissió Europea convoca l'Investor Day for Woman in Tech, una cita que brinda l'oportunitat a dones emprenedores en l'àmbit de les tecnologies.
A través d'aquesta plataforma tindran l'oportunitat de presentar les seves propostes als principals inversors europeus i les companyies pilot finançades per l'EIC que són propietat o estan dirigides per altres dones emprenedores.
Només poden aplicar pimes finançades pel programa pilot de l'EIC i que acompleixin els següents criteris:
L'Investor Day tindrà lloc en la mateixa Comissió el proper 4 d'abril de 2019.
TFL Extended TV series és un taller de formació de TorinoFilmLab, amb suport d'Europa Creativa MEDIA, adreçat a equips professionals que desitgin enfortir les seves habilitats per desenvolupar un projecte de sèrie de televisió.
El taller és una combinació de sessions grupals i classes magistrals, amb l'objectiu d'implementar l'experiència i el coneixement per crear conceptes de sèries de televisió i adquirir una profunda comprensió de mercats, públics i canals de TV.
La finalitat és la d'oferir als professionals internacionals les eines necessàries per desenvolupar projectes de sèries de TV propis i originals.
El taller tindrà lloc a Torí entre el 12 i el 15 d'abril i s'adreça a guionistes internacionals, directors, productors i editors.
El 1992 es va llançar el Premi Lorenzo Natali per reconèixer l'excel·lència en el periodisme sobre qüestions de desenvolupament, desigualtat, drets humans i eradicació de la pobresa.
Va ser creat per la Direcció General de Desenvolupament i Cooperació Internacional de la Comissió Europea (DG DEVCO).
El nom és en reconeixement de Lorenzo Natali, un dels primers defensors de la política europea de desenvolupament.
El premi està organitzat per la Comissió Europea en estreta col·laboració amb socis regionals estratègics i ambaixadors.
El tema de la convocatòria 2019 engloba el periodisme per al desenvolupament i ha de tocar temes com joventut, igualtat de gènere, salut, canvi climàtic, etc.
Gran Premi: obert als periodistes que tinguin les oficines a un dels 160 països associats on la Unió Europea porta a terme desenvolupament i cooperació.
Premi Europeu: obert a periodistes que tenen les oficines a un estat membre de la UE.
Premi Periodista revelació: obert a periodistes menors de 30 anys de la UE o de països on es fa desenvolupament i cooperació.
Els guanyadors de cada categoria rebran un premi de 10.000 €.
El periodista revelació rebrà l'oportunitat de treballar amb un soci periodístic.
La cerimònia d'entrega de premis tindrà lloc a Brussel·les els dies 18 i 19 de juny de 2019.
Com a part dels esforços de capacitació de l'EDCTP ( Clinical Research and Product Development Fellowships ), la Federació Europea d'Indústries i Associacions Farmacèutiques (EFPIA) i EDCTP van signar un Memoràndum d'Entesa (MoU) per implementar un esquema de beques que ofereixi pràctiques en empreses europees a investigadors i personal clínic de l'Àfrica subsahariana que treballi en la implementació d'assaigs clínics.
La proposta completa hauria de formar part d'un pla de formació que reflecteixi les necessitats de formació del sol·licitant i un pla de reintegració.
Aquesta convocatòria incrementarà el nombre de persones capacitades que generaran un major impacte en la capacitat de recerca i desenvolupament a l'Àfrica subsahariana.
L'associació garantirà sinergies entre les diferents parts implicades, i facilitarà la comunicació amb investigadors i personal clínic, empreses farmacèutiques, organitzacions d'investigació clínica (CRO) i associacions de desenvolupament de productes (PDP).
La convocatòria està dirigida a investigadors i personal clínic (metges, farmacèutics, estadístics mèdics, gestors de dades i altres investigadors de la salut) que treballen en una entitat jurídica de l'Àfrica subsahariana on treballen actualment en recerca clínica i assaigs clínics en l'àmbit del programa EDCTP2.
En el programa EDCTP2 s'inclouen les malalties relacionades amb la pobresa, que comprenen el VIH/SIDA, la malària, la tuberculosi i malalties infeccioses desateses, com el dengue, la ràbia, la malaltia del son, la cisticercosis, la malaltia de cuc, la lepra, les infeccions diarreiques, o les infeccions respiratòries, entre d'altres, així com malalties infeccioses emergents d'especial rellevància a l'Àfrica, com l'ebola o la febre groga.
Els projectes finançats sota aquesta convocatòria de propostes haurien de:
El programa EDCTP2 està finançat per Horizon 2020, el programa de recerca i innovació de la Unió Europea.
Aquesta convocatòria busca finançar projectes que aspirin a millorar la qualitat de vida de la comunitat Romaní a Macedònia a través de mesures que vagin destinades a combatre la bretxa de desigualtat en accés a l'habitatge i als serveis socials i sanitaris respecte d'altres comunitats.
Els objectius específics de la convocatòria són:
La convocatòria està dividida en dues fases, la primera, consistent a presentar una concept note (resum del projecte) i una vegada seleccionades es podrà presentar la proposta de projecte.
Aquesta convocatòria està cofinançada pel programa Instrument de Preadhesió II (IPA II) entre un 60% i un 90% de taxa de cofinançament i s'emmarca dintre del Marc Europeu d'Estratègies Nacionals d'Integració Romaní de cara al 2020, que entre els seus objectius es troba: procurar que tots els nens romanís acabin els estudis primaris i tancar la bretxa laboral existent comparat amb la resta de la població.
"Quan les urgències esborren fronteres" és el projecte que ha resultat seleccionat per l'Associació de Regions Frontereres Europees (ARFE) i el coordina la Comunitat de Treball dels Pirineus.
En el projecte hi participen també França i Andorra, des d'Euskadi/Nouvelle Aquitanie a Catalunya/Occitanie, passant per Navarra, l'Aragó i Andorra.
La durada del projecte s'ampliarà fins el novembre de 2019.
A través del projecte, es superaran un dels principals obstacles de les institucions sanitàries del territori fronterer i treballarà per a la validació transfronterera de títols de metges i infermeres.
L'objectiu del projecte serà la formalització d'un conveni entre les institucions sanitàries i desenvolupament d'acords de treball entre els col·legis professionals de metges de França, Andorra i Espanya i de proves pilots entre dos hospitals.
Les actuacions poden anar en la línia de proposar exempcions a la doble col·legiació o al reconeixement del títol, reconeixements mutus entre col·legis per als casos dels metges urgentistes de la frontera, o procediments ràpids d'homologació.
L'Hospital de la Cerdanya és també l'únic en què coexisteixen bases dels serveis d'emergències català (SEM) i francès (SAMU), donant-se la circumstància de que l'equip francès resident a Puigcerdà ha de creuar la frontera per atendre pacients francesos, però no pot donar suport a la banda sud.
De la mateixa manera, el personal del SEM amb base al mateix hospital, no es pot desplaçar a la banda nord si els efectius del SAMU estan ocupats.
L'objectiu de la convocatòria (B-solutions) objecte del projecte era documentar un obstacle i identificar clarament les disposicions legals que condueixen a l'obstacle, l'establiment d'un full de ruta que identifiqui una possible solució i una forma d'arribar-hi.
L'AECT-Hospital de Cerdanya està gestionat conjuntament pels serveis públics de Salut de Catalunya i de França.
La construcció de l'Hospital de Cerdanya va ser cofinançada amb fons europeus FEDER a través del POCTEFA2007-2013 (Programa de Cooperació Territorial Espanya-França-Andorra).
És, actualment, el primer hospital transfronterer d'Europa. la creació d'una entitat de dret públic europeu de nou tipus: l'Associació Europea de Cooperació Territorial.
El Departament d'Agricultura ha distingit vuit iniciatives destinades a la millora de la comercialització dels productes pesquers, amb les quals es contribueix a tirar endavant els objectius d'aquesta estratègia.
Es tracta d'accions adreçades a millorar la qualitat, identificació i presentació del producte pesquer, realitzades pel sector i cofinançades per la Generalitat de Catalunya i el Fons Europeu Marítim i de la Pesca (FEMP).
La pesca de Catalunya es caracteritza per ser una pesca costanera: les barques surten cada dia a pescar i tornen el mateix dia a port a vendre les seves captures.
Això vol dir que el nostre producte és molt fresc, de manera que es pot trobar a les peixateries o restaurants a les poques hores de sortir de mar.
Aquest producte, a més de fresc, té el valor afegit de la proximitat des del punt de vista mediambiental.
Per tot això, l'objectiu de les iniciatives presentades en l'àmbit de la comercialització és fomentar un vincle entre els consumidors i el sector pesquer, mitjançant el reconeixement i la valorització d'aquest producte.
Així, els projectes distingits amb els distintius EMC 2019 són:
El Departament d'Agricultura, Ramaderia, Pesca i Alimentació (DARP) de la Generalitat de Catalunya ha fet efectiu el pagament dels imports corresponents a la campanya 2018 de l'ajut a l'apicultura per a la millora de la biodiversitat, per un import total de 677.390,40€, a 123 beneficiaris de 32 comarques.
L'objectiu és la millora de la biodiversitat en els agroecosistemes fràgils en què hi pugui haver espècies relictes, mitjançant actuacions dirigides a promoure sistemes d'explotació apícola que incloguin una major base territorial.
Es tracta d'una sessió informativa en la que s'explicaran els detalls de la segona fase del Pla Europa que consistirà en un procés participatiu obert a tota la ciutadania.
El Pla Europa, promogut pel Departament d'Acció Exterior, Relacions Institucionals i Transparència, pretén apropar la ciutadania al projecte europeu, generar debat sobre qüestions europees i recollir aportacions per a l'elaboració del llibre blanc del Pla Europa.
Per assistir a la sessió cal inscriure's prèviament.
El procés participatiu del Pla Europa constarà de cinc seminaris web que se celebraran entre els mesos de febrer i març.
Un dels seminaris web serà sobre els futurs pressupostos de la UE (divendres 22 de febrer a les 15:30 h), el debat d'aquest eix girarà entorn a la pregunta: "Ens cal més o menys pressupost europeu?".
Els objectius són debatre sobre la utilitat del pressupost europeu per a la ciutadania europea; qüestionar si la seva funció és la d'augmentar l'equitat o l'eficiència; reflexionar sobre si per construir una Europa federal i social cal augmentar el pressupost europeu, o si per contra, una unió bancària i de capitals ja actua com a instrument de contra-cíclic; i finalment debatre si cal més o menys transnacionalisme.
Les conclusions del debat serviran per fixar el posicionament del Govern per guiar les futures actuacions de l'executiu català a Europa.